Garona

Garona (, ) – upė Ispanijoje ir Prancūzijoje. Išteka pačioje Ispanijos šiaurėje, Katalonijoje, Arano slėnyje, Pirėnų kalnuose. Teka daugiausia šiaurės vakarų kryptimi per Garonos žemumą (Akvitanijos baseiną). Įteka į Atlanto vandenyno Biskajos įlanką; kartu su Dordone sudaro Žirondos estuariją.

Žemupyje vandenyno potvyniai sukelia priešpriešinę bangą. Vasarą patvinsta. Garonos vandens lygis labai svyruoja, aukščiausias žiemą, žemiausias vasarą. Vidutinis debitas 680 m³/s, didžiausias apie 8000 m³/s. Upės vanduo naudojamas drėkinimui. Laivyba (iki Bordo plaukia jūriniai laivai); Garona Pietų kanalu sujungta su Viduržemio jūra.

Prie Garonos įsikūrę šie miestai: Vjelja (Ispanija), Sen Gaudenas, Murė, Tulūza, Kastelsarasinas, Aženas, Marmandas, Langonas, Bordo, Blajė, Verdonas prie Mero, Rojanas (Prancūzija).

 Didžiausi intakai 

 Pikė
 Ursas
 Nestė
 Salatas
 Volpas
 Arisas
 Lužas Arježas
 Tušas
 Savi
 Žimonas
 Her Moras
 Tarnas
 Aratas Žeras
 Bajsas
 Lo
 Dropas
 Sironas
 Devesas
 Žel di Blankeforas

 Šaltiniai 

Kategorija:Prancūzijos upės
Kategorija:Ispanijos upės